Document ID: 31998R0692

KOMISIJAS REGULA (EK) Nr. 692/98
(1998. gada 27. marts),
ar ko grozaRegulu (EK) Nr. 2050/97, ar ko nosaka samazinājumus, kuri dažās dalībvalstīs piemērojami kompensācijas maksājumiem saskaņā ar atbalsta shēmu rīsu audzētājiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopīgo organizāciju1, kurā jaunākie grozījumi izdarīti ar Regulu (EK) Nr. 192/982, un jo īpaši tās 6. panta 5. punkta otro daļu,
tā kā Regulas (EK) Nr. 3075/95 6. panta 5. punktā ir noteikts, ka gadījumā, ja attiecīgajā gadā rīsu audzēšanai atvēlētās platības pārsniedz noteiktu pamata platību, tad attiecībā uz visiem audzētājiem attiecīgajā pamata platībā par attiecīgo gadu piemēro kompensācijas maksājuma samazinājumu;
tā kā 6. panta 2. punkts Komisijas 1997. gada 8. aprīļa Regulā (EK) Nr. 613/97, ar ko paredz noteikumus Padomes Regulas (EK) Nr. 3072/95 attiecībā uz nosacījumiem kompensācijas maksājumu piešķiršanai saskaņā ar atbalsta sistēmu rīsu ražotājiem3 piemērošanai, kurā jaunākie grozījumi izdarīti ar Regulu (EK) Nr. 1305/974, paredz, ka dalībvalstu ziņojumus ar dažiem nosacījumiem drīkst labot un ka pēc labotās informācijas pārbaudes Komisijai vajadzības gadījumā jāpārrēķina samazinājumu apmērs, kas noteikts, ievērojot Regulas (EK) Nr. 3072/95 6. panta 5. punktu;
tā kā Spānija ir iesniegusi labotu ziņojumu attiecībā uz rīsu audzēšanai atvēlēto platību 1997. gadā; tā kā minētā platība ir mazākā nekā valsts pamata platība, kas noteikta minētajai dalībvalstij; tā kā pēc informācijas analīzes būtu jāatceļ kompensācijas maksājuma samazinājums, kas paredzēts Spānijai ar Komisijas Regulu (EK) Nr. 2050/975;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EK) Nr. 2050/97 1.pantā izklāstītajā tabulā svītro atsauci uz Spāniju un skaitli 27,75.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 27. martā

Labels: 17
19
5
6